stanford-oval/wikipedia huggingface dataset:
Drive-in-teatteri

Autoja drive-in-teatterissa.
Drive-in-teatteri on elokuvateatteri, jossa on suuri ulkona oleva valkokangas ja iso pysäköintialue autoille. Teatterissa ihmiset pystyvät katsomaan elokuvia omista autoistaan. Drive-in-teattereiden elokuvaesitykset ovat yleensä iltaisin tai öisin, jolloin on tarpeeksi pimeää, jotta katsojat voivat nähdä valkokankaan kuvan kunnolla.
Alkujaan ääni esitettiin kaiuttimista valkokankaan vierestä, ja tämän jälkeen yksittäisistä kaiuttimista, jotka jokainen katsoja pystyi siirtämään autoonsa ikkunan kautta. Kaiutinjärjestelmät korvasi matalatehoinen radiolähetys, jonka katsojat pystyivät kuulemaan autoradioidensa kautta.
Suomessa on toiminut muutamia drive-in-teattereita, yksi ensimmäisistä Keimolan moottoriradalla 1960-luvun lopulla, viimeisimmät Kaarinassa vuonna 2017 , Turussa vuonna 2020 ja Vantaalla vuonna 2020.
Käännös suomeksi
Johann Riederer

| Mitalit> Maa:   Saksa.Miesten ammunta. Olympialaiset  | Mitalit> Maa:   Saksa.Miesten ammunta. Olympialaiset  | Mitalit> Maa:   Saksa.Miesten ammunta. Olympialaiset  | Maa:   Saksa> Miesten ammunta. |
| --- | --- | --- | --- |
|  Pronssia | Soul 1988 | 10 m ilmakivääri |  |
|  Pronssia | Barcelona 1992 | 10 m ilmakivääri |  |
| MM-kilpailut  | MM-kilpailut  | MM-kilpailut  |  |
|  Kultaa | Soul 1986 | 10 m ilmakivääri |  |
|  Kultaa | Soul 1986 | 10 m ilmakivääri, joukkue |  |
|  Kultaa | Moskova 1990 | 10 m ilmakivääri |  |
|  Kultaa | Moskova 1990 | 10 m ilmakivääri, joukkue |  |
|  Pronssia | Sarajevo 1989 | 10 m ilmakivääri, joukkue |  |
|  Pronssia | Stavanger 1991 | 10 m ilmakivääri, joukkue |  |
Johann "Hans" Riederer (s. 30. joulukuuta 1957 Unterföhring) on saksalainen kivääriampuja, maailmanmestari ja olympiamitalisti.
Riederer on saavuttanut olympialaisissa pronssia 10 metrin ilmakiväärissä Soulissa 1988 ja Barcelonassa 1992. MM-kilpailuissa hän on voittanut kaksi henkilökohtaista kultaa, kaksi joukkuekultaa ja kaksi joukkuepronssia.
Olympialaiset

| Laji | 1988 | 1992 | 1996 |
| --- | --- | --- | --- |
| 10 m ilmakivääri |  Pronssia 694,0 (592+102,0) |  Pronssia 691,7 (590+101,7) | 18. 588 |
Postia pappi Jaakobille

| Postia pappi Jaakobille |
| --- | --- |
 Elokuvan juliste
Ohjaaja:  Klaus Härö
Käsikirjoittaja:  Klaus Härö  Alkuperäiskäsikirjoitus: Jaana Makkonen
Tuottaja:  Risto Salomaa  Lasse Saarinen
Säveltäjä:  Dani Strömbäck
Kuvaaja:  Tuomo Hutri
Leikkaaja:  Samu Heikkilä
Pääosat:  Kaarina Hazard  Heikki Nousiainen
Valmistustiedot
Valmistusmaa:   Suomi
Tuotantoyhtiö:  Kinotar Oy
Levittäjä:  Netflix
Ensi-ilta:  3. huhtikuuta 2009
Kesto:  76 min
Alkuperäiskieli:  suomi
Budjetti:  525 000 €
Tuotto:  765 768 €
Katsojat:  99 481
Aiheesta muualla
IMDb 
Elonet
AllMovie
Infobox OKNimi-testi OK: 
Postia pappi Jaakobille on Klaus Härön ohjaama suomalainen elokuva vuodelta 2009. Pääosissa ovat Kaarina Hazard ja Heikki Nousiainen.
Vuonna 2022 elokuva valittiin 2000-luvun koskettavimmaksi kotimaiseksi elokuvaksi Helsingin Sanomien lukijoiden äänestyksessä.
Tarina

1970-luvun alun Suomeen sijoitettu elokuva kertoo sokeasta papista Jaakobista ja armahdetusta elinkautisvangista, Leilasta. Kun Leila pääsee vapaaksi, hänelle tarjotaan paikkaa Jaakobin henkilökohtaisena avustajana syrjäisestä pappilasta, jonne Leila vastentahtoisesti meneekin.
Leilan tehtävä on lukea "seurakunnan" lähettämiä kirjeitä, joista useimmat ovat esirukouspyyntöjä tai hengellisen avun etsintää. Jaakobille kirjeliikenne on elämäntehtävä, mutta Leilaa se ei juuri kiinnosta.
Tarina > Rooleissa

| 0 | 1 | 2 |
| --- | --- | --- |
|  Kaarina Hazard  | … |  Leila   |
|  Heikki Nousiainen  | … |  pappi Jaakob   |
|  Jukka Keinonen  | … |  posteljooni   |
|  Esko Roine  | … |  vankilan johtaja   |
Tuotanto

Elokuvan käsikirjoituksen laati Jaana Makkonen, aiemmin nuoriso- ja vapaa-ajanohjaajana työskennellyt elokuva-alan aikuisopiskelija. Elokuva on ensimmäinen ja vuoteen 2022 mennessä ainoa elokuva, jonka tekemisessä Jaana Makkonen on ollut mukana. Makkonen sai käsikirjoitukseensa aiheen tv-ohjelmasta, jossa kerrottiin vankilapappi Markku Yli-Mäyryn työstä.
Käsikirjoitus oli Makkosen opinnäytetyö Turun ammattikorkeakouluun, jonka viestinnän koulutusohjelman elokuvan suuntautumisvaihtoehdosta hän valmistui vuonna 2007. Makkosen poistuessa oppilaitoksen portista opettaja juoksi hänet kiinni ja kehotti lähettämään käsikirjoituksen Klaus Härölle. Aikansa epäröityään Makkonen lähetti paketin.
Käsikirjoituksen saapuessa marraskuussa 2007 Härö oli sairaana ja hänellä oli aikaa tutustua ilman saateviestiä tulleeseen käsikirjoitukseen, vaikka sellainen oli yleensä vastoin hänen tapojaan. Härö innostui tekstistä ja otti yhteyttä tuottaja Risto Salomaahan, joka piti käsikirjoitusta timanttina. Makkosen luvalla Härö jatkoi käsikirjoituksen työstämistä.
Alun perin tähtäimessä oli tv-tuotanto, mutta ensimmäisen version nähneet olivat yksimielisiä siitä, että valkokangas olisi elokuvalle oikea paikka. Tuottajat Salomaa ja Lasse Saarinen päättivät ottaa riskin lisäkuluista, ja tuotantoa laajennettiin.
Tuotanto > Kuvaukset

Elokuvan kuvasi Tuomo Hutri. Studiokuvaukset tehtiin Villilä Studioilla Nakkilassa. Tyhjänä keskiaikaisena kivikirkkona toimi Hattulan Pyhän Ristin kirkko ja ulkokuvissa Tyrvään Pyhän Olavin kirkko. Pappilaa esitti Kokemäen Kakkulaisissa sijaitseva Sukaran talo.
Vastaanotto

Elokuva valittiin Suomen Oscar-ehdokkaaksi 15 elokuvan joukosta. Perustelujen mukaan Postia pappi Jaakobille on visuaalisesti kaunis elokuva, jossa kuvaus, lavastus ja puvut muodostavat ehjän kokonaisuuden, jota äänityö ja musiikki tukevat. Myös pääosanesittäjien roolityötä kiitettiin.
Vastaanotto > Arvostelut

Ilta-Sanomien Tarmo Poussu piti elokuvaa Härön siihen mennessä ehjimpänä ja koskettavimpana työnä. Poussun ”elokuvanovelliksi” luonnehtima työ ei hänen mukaansa sorru ylilyönteihin tai sentimentaalisuuteen. Tietyt yksityiskohdat sopivat paikoilleen hänestä turhan helposti ollakseen uskottavia, mutta Hazardin ja Nousiaisen roolityöt pitävät yllä oikeaa tunnelmaa.
Kari Glödstaf, Filmgoer:
Juha Rosenqvist, Film-O-Holic.com:
Hannu Björbacka, DVD-Opas:
Vastaanotto > Palkinnot

Lyypekin pohjoismaisen elokuvan festivaaleilla (Nordische Filmtage Lübeck) 2009 Postia pappi Jaakobille voitti sekä kirkon erikoispalkinnon että festivaalin yleisöäänestyksen. Mannheim-Heidelbergin elokuvajuhlilla marraskuussa 2009 elokuva sai pääpalkinnon. Samassa kuussa elokuva voitti Kairon kansainvälisillä elokuvafestivaaleilla pääpalkinnon, Kultaisen Pyramidin. Pääpalkinnon lisäksi elokuva palkittiin Kairossa myös parhaasta käsikirjoituksesta. Tammikuussa 2010 elokuva sai Sokeain ystävien tiedotuspalkinnon, ja vuoden 2010 Jussi-gaalassa se sai Jussi-palkinnon parhaasta elokuvasta, parhaasta ohjauksesta, parhaasta miespääosasta ja parhaasta musiikista. Lisäksi elokuva oli ehdolla viiteen muuhun Jussi-palkintoon.
Dani Strömbäckin musiikki valittiin Pohjoismaiden parhaaksi elokuvamusiikiksi vuonna 2009. Palkinto annettiin Göteborgin filmifestivaaleilla Ruotsissa helmikuussa 2010. Postia Pappi Jaakobille on voittanut myös parhaan ulkomaisen elokuvan palkinnon Santa Barbaran kansainvälisillä elokuvafestivaaleilla Kaliforniassa Yhdysvalloissa.
Kuvailun pioneeri

Elokuvan DVD-versio on ensimmäinen suomalainen näkövammaisille kuvailtu elokuva. Myös elokuvan televisioesitys TV 1:ssä 4.1.2010 oli mahdollista katsoa kuvailtuna.
Tyrvään voimalaitos

| Tyrvään voimalaitos |
| --- | --- |
 Tyrvään vesivoimala Sastamalan Vammalassa.
Valtio:  Suomi 
Sijainti:  Sastamala 
Koordinaatit:  61°19′44″N, 22°50′46″E
Valmistunut:  1951
Perustaja:  Tyrvään Voimaosakeyhtiö
Omistaja:  UPM-Kymmene Oyj
Joki tai koski:  Kokemäenjoki
Voimalaitos
Tyyppi:  säännöstelyvoimalaitos
Pudotuskorkeus:  6,5 m
Rakennevirtaama:  320 m³/s
Kapasiteetti:  16,8 MW
 fiTyrvään voimalaitos 
Tyrvään voimalaitos on vesivoimalaitos Kokemäenjoen Hartolankoskessa. Se sijaitsee joen alkukohdassa Sastamalan Liekoveden eteläpäässä. Voimalaitoksen omistaa nykyään UPM-Kymmene Oyj.
Punatiilinen voimalaitosrakennus on arkkitehti Jarl Eklundin suunnittelema ja se on valmistunut vuonna 1951. Voimalaitoksen rakennutti Oy W. Rosenlew Ab:n ja Yhtyneiden Paperitehtaiden perustama Tyrvään Voimaosakeyhtiö. Sen koneistot ja laitteistot uusittiin täydellisesti vuosina 2002–2003.
Hartolankoskessa oli jo kaksi rannalla sijainnutta voimalaitosta, jotka oli rakennettu 1906 ja 1913. Myllyjä koskessa oli ollut vuosisatojen ajan. Vanhat voimalaitokset jäivät vuosina 1946–1950 rakennetun padon valmistumisen jälkeen kuivalle maalle.
Padon avulla säännöstellään Liekoveden lisäksi Rauta- ja Kuloveden korkeuksia. Se toimii myös maantiesiltana.
Tyrvään voimalaitoksen alue kuuluu Museoviraston luetteloimiin Valtakunnallisesti merkittäviin rakennettuihin kulttuuriympäristöihin. Siihen liittyy varsinaisen voimalaitoksen lisäksi myös henkilökunnalle rakennettu asuinalue.
Aiheesta muualla

Kokemäenjoen voimalaitokset Valtakunnallisesti merkittävät rakennetut kulttuuriympäristöt RKY. Museovirasto. Viitattu 10.6.2016.
Kokemäenjoen vesivoimalaitokset
Harjavallan vesivoimalaitos
Kolsin voimalaitos
Äetsän voimalaitos
Tyrvään voimalaitos
Deaf Dealer

Deaf Dealer on kanadalainen heavy metal -yhtye. Sen ehkä tunnetuin kappale on ”Back to God’s Country” albumilta Journey into Fear (1987).
Kokoonpano

Jean-Pierre Fortin – basso
Marc "Hayward" Brassard – kitara
Yves "Ian Penn" Pedneault – kitara
Michel "Flynn" Lalonde – laulu
Dan "Mc Gregor" Gregoire – rummut
The Girl Is Mine

| ”The Girl Is Mine” Michael Jackson ja Paul McCartney |
| --- | --- | --- |

Singlen tiedot
 Albumilta: Thriller
 B-puoli: ”Can’t Get Outta the Rain”
 Äänitetty : 1982
 Julkaistu: 18. lokakuuta 1982
 Tuottaja(t): Michael Jackson, Quincy Jones
 Tyylilaji: soft rock
 Kesto: 03.42
 Levy-yhtiö: Epic Records
Michael Jacksonin muut singlet
| ”Girlfriend” 1980 | ”The Girl Is Mine” 1982 | ”Billie Jean” 1983 |
Paul McCartneyn muut singlet
| ”Tug of War” 1982 | ”The Girl Is Mine” 1982 | ”Say Say Say” 1983 |
The Girl Is Mine on yhdysvaltalaisen laulajan Michael Jacksonin ensimmäinen vuoden 1982 albumilta Thriller julkaistu single. Se on kappaleiden ”Say Say Say” ja ”The Man” ohella Jacksonin ja Paul McCartneyn yhdessä laulama.
The Girl Is Mine 2008

| ”The Girl Is Mine 2008” Michael Jackson ja will> i.am |
| --- | --- | --- |

Singlen tiedot
 Albumilta: Thriller 25
 Äänitetty : marraskuussa 2007
 Julkaistu: 14. tammikuuta 2008
 Tuottaja(t): Michael Jackson, will.i.am
 Tyylilaji: pop, R&B, hip hop
 Kesto: 03.11
 Levy-yhtiö: Epic Records
Michael Jacksonin muut singlet
| ”One More Chance” 2003 | ”The Girl Is Mine 2008” 2008 | ”Wanna Be Startin’ Somethin’ 2008” 2008 |
The Girl Is Mine 2008 on alkuperäisen kappaleen uudelleenmiksattu versio vuoden 2008 albumilta Thriller 25. Kappaleessa esiintyy Paul McCartneyn sijaan rap-artisti will.i.am. Kappale julkaistiin albumin ensimmäisenä singlenä 14. tammikuuta 2008.
Kuohuva 20-luku

| Kuohuva 20-luku> The Roaring Twenties |
| --- | --- |

Ohjaaja:  Raoul Walsh
Käsikirjoittaja:   Jerry Wald  Richard Macaulay  Robert Rossen 
Perustuu:  Mark Hellingerin tarinaan
Tuottaja:  Hal B. Wallis
Säveltäjä:  Ray Heindorf
Kuvaaja:  Ernest Haller
Leikkaaja:  Jack Killifer
Lavastaja:  Max Parker
Pääosat:   James Cagney  Priscilla Lane  Humphrey Bogart  Gladys George 
Valmistustiedot
Valmistusmaa:  Yhdysvallat
Tuotantoyhtiö:  Warner Bros.
Levittäjä:  Warner Bros. Netflix
Ensi-ilta:  23. lokakuuta 1939 (US)
Kesto:  104 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Kuohuva 20-luku (engl. The Roaring Twenties) on Raoul Walshin ohjaama yhdysvaltalainen klassinen rikoselokuva vuodelta 1939. Pääosissa ovat James Cagney, Priscilla Lane, Humphrey Bogart ja Gladys George. Film noir -lajityyppiä edustavan teoksen sivuosissa ovat muiden muassa Jeffrey Lynn, Frank McHugh ja George Meeker. Käsikirjoituksesta vastasivat Jerry Wald, Richard Macaulay ja Robert Rossen, jotka kirjoittivat sen Mark Hellingerin The World Moves On -tarinan pohjalta. Kuohuva 20-luku on mustavalkoinen. Trilleri sai ensi-iltansa kotimaassaan lokakuun 23. päivänä vuonna 1939. Elokuva on Warner Bros. -yhtiön tuottama.
Orson Wellesin Citizen Kanen ajatellaan saaneen vaikutteita Kuohuvasta 20-luvusta dokumentinkaltaisten osuuksien, kuvakulmia koskevien ratkaisujen sekä kertojaäänen käyttämisen muodossa.
George Hally (Humphrey Bogart), Eddie Bartlett (James Cagney) ja Lloyd Hart (Jeffrey Lynn).
Tausta

Kuohuva 20-luku perustuu salakauppias Larry Fayn elämään ja uraan.
Panama Smithin hahmo perustuu osittain näyttelijä ja yökerhoemäntä Texas Guinaniin.
Glenda Farrellin piti alun perin olla Panama Smithin roolissa. Ehdolla rooliin olivat myös Ann Sheridan ja Lee Patrick, mutta lopullisesti roolin näytteli Gladys George.
Elokuva merkitsi loppua Cagneyn gangsterielokuvien sarjalle Warnerilla. Cagney halusi monipuolistaa roolejaan eikä näytellä aina vain gangstereita. Seuraavan kerran hän näytteli gangsteria kymmenen vuotta myöhemmin elokuvassa Valkoinen hehku (1949).
Kuohuva 20-luku on viimeinen elokuva, jonka Cagney ja Bogart tekivät yhdessä. He ovat näytelleet viimeksi yhdessä elokuvissa Likakasvoiset enkelit (1938) ja Oklahoman sankari (1939).
Bogartilla on tähtikuvaansa nähden poikkeuksellinen psykopaattisen rikollisen rooli.
Vastaanotto

Kriitikko Harri-Ilmari Moilasen mukaan Kuohuva 20-luku on kestänyt hyvin aikaa. Syynä tähän hän pitää iskeväksi kuvailemaansa kerrontaa.
Rooleissa

| 0 | 1 | 2 |
| --- | --- | --- |
|  James Cagney  | … |  Eddie Bartlett    |
|  Priscilla Lane  | … |  Jean Sherman    |
|  Humphrey Bogart  | … |  George Hally    |
|  Gladys George  | … |  Panama Smith    |
|  Jeffrey Lynn  | … |  Lloyd Hart    |
|  Frank McHugh  | … |  Danny Green    |
|  George Meeker  | … |  Harold Masters    |
|  Paul Kelly  | … |  Nick Brown    |
|  Elisabeth Risdon  | … |  Rouva Sherman    |
|  Ed Keane  | … |  Henderson    |
|  Joe Sawyer  | … |  Ylikonstaapeli   |
|  Joseph Crehan  | … |  Michaels   |
Aiheesta muualla

Kuohuva 20-luku Internet Movie Databasessa (englanniksi)
Kuohuva 20-luku Elonet.
Kuohuva 20-luku TCM Movie Databasessa
Kuohuva 20-luku Allmoviessa
Kuohuva 20-luku Leffatykissä
Kuohuva 20-luku Kalevalan sivuilla[vanhentunut linkki]
Jim Parrack

| Jim Parrack |
| --- | --- |

Henkilötiedot
Syntynyt: 8. helmikuuta 1981 (ikä 43) Allen, Texas, Yhdysvallat
Ammatti:  näyttelijä, tuottaja
Puoliso:  Ciera Parrack (2008– )
Näyttelijä
Aktiivisena:  2006–
Merkittävät roolit:  Hoyt Fortenberry   (True Blood)
Aiheesta muualla
IMDb 
AllMovie
Jim Parrack (s. 8. helmikuuta 1981 Allen, Texas, Yhdysvallat) on yhdysvaltalainen näyttelijä ja elokuvatuottaja.
Ura

Jim Parrack sai ensimmäisen televisioroolinsa sarjasta Monk vuonna 2006. Hän on sittemmin vieraillut useissa muissa televisiosarjoissa kuten Criminal Minds – FBI-tutkijat ja CSI. Parrack esittää Hoyt Fortenberryä sarjassa True Blood. Hänellä on ollut rooleja useissa näytelmissä kuten Welcome Home Soldier. Hän on esiintynyt elokuvissa Annapolis ja Battle: Los Angeles.
Parrackilla on oma tuotantoyhtiö 120 Productions. Hän on toiminut käsikirjoittajana, ohjaajana ja tuottajana elokuvassa Post.
Yksityiselämä

Jim Parrack on kotoisin Allenista Texasista. Hän muutti Los Angelesiin vuonna 2001. Parrack opiskeli näyttelemistä ensin The Stella Adler Academy -koulussa ja siirtyi sitten Playhouse Westiin. Parrack on ollut naimisissa Ciera Parrackin kanssa vuodesta 2008. Uskonnoltaan hän on kristitty.
Filmografia > Elokuvat

| Vuosi | Elokuva | Rooli | Muuta |
| --- | --- | --- | --- |
| 2006 | Annapolis | AJ |  |
| 2011 | Battle: Los Angeles | Peter Kerns |  |
| 2011 | Simone | Danny Willard | lyhytelokuva |
| 2011 | Post | Jim | myös käsikirjoittaja, ohjaaja, tuottaja |
| 2013 | Isolated | rauhanlähettiläs |  |
| 2013 | Child of God | apulaissheriffi Cotton |  |
| 2013 | A Night in Old Mexico | Moon |  |
| 2013 | As I Lay Dying | Cash Bundren |  |
| 2013 | Daisy's | Prodigal Son |  |
| 2014 | Fury | kersantti Binkowski |  |
| 2015 | Wild Horses |  |  |
| 2015 | The Adderall Diaries | Roger Dimitrov |  |
| 2016 | Suicide Squad | Jonny Frost |  |
Filmografia > Televisiosarjat

| Vuosi | Televisiosarja | Rooli | Muuta |
| --- | --- | --- | --- |
| 2006 | Monk | Roger Zisk | 1 jakso |
| 2006 | Teho-osasto | Phil | 1 jakso |
| 2006 | Standoff | Sam Ellis | 1 jakso |
| 2006 | CSI | kersantti Jack Day | 1 jakso |
| 2006 | Greyn Anatomia | Ted Carr | 1 jakso |
| 2006 | Kodinpuolustaja | Joe Nelson | 1 jakso |
| 2007 | NCIS Rikostutkijat | Nick Hurley | 1 jakso |
| 2007 | Raines | apulaisseriffi Mark Jessup | 1 jakso |
| 2007 | Criminal Minds – FBI-tutkijat | Paul | 1 jakso |
| 2008–14 | True Blood | Hoyt Fortenberry |  |
| 2009 | Supernatural | Nick Munroe | 1 jakso |
Aiheesta muualla

Jim Parrack Internet Movie Databasessa. (englanniksi)
Jim Parrack Twitterissä
Jim Parrack Myspacessa (englanniksi)
Jim Parrack Facebookissa
Jim Parrack Allmoviessa (englanniksi)
HBO - True Blood Cast - Jim Parrack (Arkistoitu – Internet Archive)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Saksa  Israel  Yhdysvallat
Kameepiirros

Bartolommeo Coriolano: Madonna ja lapsi, kameepuupiirros, 1630-1655.
Kameepiirros eli camaïeu on yhden värin valooreilla tehty monokromaattinen maalaus, jonka esikuvana on sävypaperille tehty laveeraus, jonka huippuvalot on nostettu valkoisella värillä. Jos kameepiirros on tehty harmaasävyillä, sitä kutsutaan grisailleksi. Kameepiirroksessa ei käytetä paikallisvärejä tai realistista väri-ilmaisua.
Kameepiirros voi tarkoittaa myös puupiirrosta, jossa saman värin eri valoorit on painettu useammalla laatalla. Varhaiset väripuupiirrokset 1500-luvulla olivat usein tällaisia.
Monster Energy

Monster Energy -energiajuomaa lasissa ja tölkki
Monster Energy on Hansen Naturalin valmistama energiajuoma, joka tuotiin markkinoille vuonna huhtikuussa 2002. Hansen vaihtoi nimeksi Monster Beverage vuonna 2012.
Valmisteen logona on M-kirjainta muistuttava kuvio, joka on tyylitelty näyttämään raapaisujäljeltä. Kuten muutkin energiajuomat, Monster sisältää runsaasti kofeiinia ja sokeria (sokerittomat versiot eivät sisällä sokeria). Monster Energy on maailman suurin energiajuomien valmistaja ja omistaa yli 50 eri energiajuomabrändiä, kuten Burn.  Monster Energy ylitti vuonna 2017 liikevaihdossa kahden miljardin rajan.tarvitaan parempi lähde
Monster-makuja Suomessa

Vuonna 2024 Suomessa myytäviä makuja:
Monster Energy
Monster Energy Zero Sugar
Monster Energy Mule
Monster Energy Lewis Hamilton Zero Sugar
Juiced Monster Aussie Style Lemonade
Juiced Monster Mango Loco
Juiced Monster Pipeline Punch
Juiced Monster Pacific Punch
Juiced Monster Monarch
Juiced Monster Khaotic
Monster Energy Ultra
Monster Energy Ultra Fiesta
Monster Energy Ultra Violet
Monster Energy Ultra Paradise
Monster Energy Ultra Golden Pineapple
Monster Energy Ultra Watermelon
Monster Energy Ultra Rosa
Suomessa ennen myytyjä makuja ovatlähde?:
Monster Energy Lo-Carb
Monster Energy Absolutely Zero
Monster Energy LH44
Monster Energy The Doctor
Monster Energy Rehab Lemonade
Monster Energy Ultra Red
Juiced Monster Energy Ripper
Juiced Monster Energy Khaos
Xpresso Monster Energy Midnite
Xpresso Monster Energy Hammer
Aiheesta muualla

Monster Energyn kotisivut (englanniksi)
Monster Energyn maahantuoja Suomessa
Mahmud II

| Mahmud II |
| --- | --- |
 Mahmud II:n muotokuva, joka lahjoitettiin Ranskan kuningas Louis-Philippelle
Osmanien valtakunnan sulttaani
Valtakausi:  28. heinäkuuta 1808 – 1. heinäkuuta 1839
Edeltäjä:  Mustafa IV
Seuraaja:  Abdül-Mecid I

Syntynyt:  20. heinäkuuta 1785 Topkapın palatsi, Konstantinopoli
Kuollut:  1. heinäkuuta 1839 (53 vuotta) Konstantinopoli, Osmanien valtakunta
Suku:  Osmani
Isä:  Abd-ul-Hamid I
Äiti:  Nakşidil Sultan
Uskonto:  sunnalaisuus
Nimikirjoitus:  
Mahmud II (20. heinäkuuta 1785 – 1. heinäkuuta 1839) oli Osmanien valtakunnan 30. sulttaani.
Mahmud II syntyi Topkapın palatsissa Konstantinopolissa (nyk. Istanbul). Hänen isänsä oli sulttaani Abd-ul-Hamid I. Hänen äitinsä on väitetty olleen Napoleon I:n vaimon Josephinen serkku Aimée du Buc de Rivéry, joka olisi ottanut nimen Naksh-i-Dil Haseki Sultan.
Mahmud II:n hallinnon aika oli vaikea, ja hänen aikanaan Osmanien valtakunta menetti Bessarabian Venäjän–Turkin sodassa 1806–1812, Serbian ja Kreikan Kreikan vapaussodassa 1821–1829 sekä Syyrian ja Palestiinan hallinnon Egyptille 1830-luvulla. Tappioista huolimatta Mahmud II oli yksi osmanien merkittävistä hallitsijoista, koska hän käynnisti valta-aikanaan useita merkittäviä hallinnollisia ja sotilaallisia uudistuksia. Yksi tärkeistä oli valtavaksi ja korruptoituneeksi valtionsisäiseksi voimaksi kasvaneen henkivartiokaartin janitsaarien lakkauttaminen. Huomattuaan Mahmudin rakentavan uutta armeijaa, johon hän palkkasi mm. eurooppalaisia kiväärimiehiä, janitsaarit nousivat kapinaan. Mahmud kukisti kapinan verisesti, ja tuhansia janitsaareja teloitettiin. Koska entinen kaarti oli erittäin epäsuosittu, kapinan kukistamista kutsutaan nimellä otollinen sattumus.
Mahmud ei ollut ensimmäinen 1800-luvulla hallinnut sulttaani, joka yritti uudistaa valtakuntaansa, mutta hän oli ensimmäinen, joka onnistui tässä. Selim III oli yrittänyt ajaa läpi uudistuksia, mutta niiden nopeuden takia hänet syöstiin vallasta. Mahmud II onnistui kuitenkin valtakaudellaan osoittamaan, että reformit olivat paitsi mahdollisia myös tarpeellisi, mikä johti tanzimat-nimiseen uudistusten sarjaan.
Kreikan vapaussota

Kreikka oli kuulunut Osmanien valtakuntaan 1400-luvun Bysantin valtakunnan romahtamisesta lähtien. Joittenkin kreikkalaisten oli onnistunut ajan myötä nousta huomattaviin asemiin valtakunnassa, mutta oli myös niitä, jotka halusivat irti eri kansaan ja eri uskontoon kuuluvien herrojen alaisuudesta. Vuonna 1814 perustettiin itsenäisyyttä ajamaan Odessassa Venäjällä seura nimeltä Etairia Filike, joka levisi nopeasti ulkokreikkalaisten keskuudessa. Kreikassakin liike sai erityisesti Peloponnesoksen niemimaalla useita vaikutusvaltaisiakin tukijoita, kuten kleftipäällikkö Theodore Kolokotroniksen, Manin kuvernöörin Petrobey Mavromikaliksen ja Patraksen piispan Germanoksen. Liikkeen johtoon kaavailtiin aluksi Venäjän ulkoministerinä toimivaa Ioannis Kapodistriasta, mutta hänen kieltäydyttyään tehtävään valittiin Venäjän armeijan upseerina toimiva Aleksandros Ypsilantis. Helmikuussa vuonna 1821 Ypsilantiksen johtamat joukot hyökkäsivät Prut -joen yli osmanien alueelle. Pian tämän jälkeen piispa Germanos nosti kirkon salkoon vallankumouslipun Kreikan vapaussodan alkamisen merkiksi.
Mahmud II vastasi sodanjulistukseen hirttämällä patriarkan. Kreikkalaisten sotamenestys oli aluksi hyvä ja Mahmud joutui kutsumaan sotaan Egyptin käskynhaltija Muhammad Alin pojan Ibrahim paššan. Ibrahimin aikaasaamat julmuudet Peloponnesoksella aiheuttivat Ranskan ja Venäjän tuen antamisen kreikkalaisten itsenäisyyspyrkimyksille. Navarinon taistelussa 20. lokakuuta 1827, Mahmudin armeija kärsi ratkaisevan tappion länsiliittolaisille ja loi perustan aina nykyaikaan kestäneeseen Kreikan ja Turkin väliseen vihamielisyyteen.
Egyptin irtautuminen

Kreikan vapaussodan päättymisen jälkeen Muhammad Ali oli pyrkinyt eroon Mahmudin hovista. Vuonna 1838 Muhammad kieltäytyi maksamasta pakkoveroa ja osmanit kärsivät tappion yrittäessä vallata provinssin takaisin. Egyptin menetys korosti osmanien vallan jatkuvaa heikkenemistä alueella.